Kindlustusväärtusega puutub inimene kokku vara kindlustamisel.  Kindlustamise eesmärk on saada kahju tekkimise korral kindlustusfirma käest hüvitist. Kinnisvara puhul on võimalikud õnnetused hoone tulekahju, tormi- ja veekahjustus jms, mille tekkimise korral peab kindlustusfirma maksma vara omanikule summa, millega oleks võimalik taastada vara endine olukord. Seega on kindlustusväärtus sisuliselt ehituskulu, mis sõltub kindlustatava vara ehitusmaterjalidest, seisukorrast ning loomulikult ehitushindadest. Näiteks Tallinnas Nõmme linnaosas ja Põlvamaal Ahjal paiknevate  samasuguste elamute ehitushinnad on sarnased ning kahju tekkimisel makstav hüvitis samuti.